stanford-oval/wikipedia huggingface dataset:
สหพันธ์กีฬาขี่ม้านานาชาติ
สาขา

สหพันธ์กีฬาขี่ม้านานาชาติดูแลในสองสาขาภายใต้การแข่งขันระดับโลก ทั้งกีฬาขี่ม้าสำหรับคนปกติและ:
เดรสสาจ (ศิลปะการบังคับม้า)
รถเทียมม้า
ขี่ม้ามาราธอน
อีเวนติง
กีฬาขี่ม้าสำหรับคนพิการ
เรนนิง
ขี่ม้ากระโดเชือกบนสิ่งกีดขวาง
ยิมนาสติกบนหลังม้า
สองสาขาที่อยู่ภายใต้การดูแลในระดับภูมิภาค:
ฮอร์สบอล
เต็นท์เพ็กกิง
สหพันธ์กีฬาขี่ม้านานาชาติ มิได้มีส่วนควบคุมหรือออกกฎสำหรับการแข่งม้าหรือ แต่ในกรณีหลัง ทางองค์กรได้ลงนามบันทึกความเข้าใจร่วมกับ
ประวัติ

สหพันธ์กีฬาขี่ม้านานาชาติก่อตั้งขึ้นในปี พ.ศ. 2464 โดยการเข้าร่วมขององค์กรระดับชาติของ เบลเยียม, เดนมาร์ก, ฝรั่งเศส, อิตาลี, ญี่ปุ่น, นอร์เวย์, สวีเดน และสหรัฐ ปัจจุบันมีสหพันธ์ขี่ม้าแห่งชาติ 138 แห่งเข้าร่วมกับ FEI
| ปี | จำนวนของ ชาติสมาชิก |
| --- | --- |
2464: 8
2471: 21
2481: 31
2503: 48
2513: 54
2518: 62
2529: 81
2557: 132
2558: 133
2559: 134
2561: 135
2563: 138
แหล่งข้อมูลอื่น

เว็บไซต์ทางการ
FEI TV: Official Video Website
สหพันธ์กีฬาขี่ม้านานาชาติ ที่เฟซบุ๊ก
| ด ค กสหพันธ์กีฬาระหว่างประเทศ |
| --- | --- |
 สมาคมสหพันธ์กีฬานานาชาติ  รายชื่อสหพันธ์กีฬาระหว่างประเทศ 
ASOIF (28) สหพันธ์โอลิมปิกฤดูร้อน:  FINA (กีฬาทางน้ำ)  WA (ยิงธนู)  WA (กรีฑา)  BWF (แบดมินตัน)  FIBA (บาสเกตบอล)  IBA (มวยสากล)  ICF (เรือแคนู)  UCI (จักรยาน)  FEI (ขี่ม้า)  FIE (ฟันดาบ)  FIH (ฮอกกี้)  FIFA (ฟุตบอล)  IGF (กอล์ฟ)  FIG (ยิมนาสติก)  IHF (แฮนด์บอล)  IJF (ยูโด)  UIPM (ปัญจกีฬาสมัยใหม่)  FISA (เรือพาย)  WR (รักบี้)  WS (เรือใบ)  ISSF (ยิงปืน)  ITTF (เทเบิลเทนนิส)  WT (เทควันโด)  ITF (เทนนิส)  WT (ไตรกีฬา)  FIVB (วอลเลย์บอล)  IWF (ยกน้ำหนัก)  UWW (มวยปล้ำ) 
AIOWF (7) สหพันธ์โอลิมปิกฤดูหนาว:  IBU (ทวิกีฬา)  FIBT (บอบสเลและสเกเลตัน)  WCF (เคอร์ลิง)  IIHF (ฮอกี้น้ำแข็ง)  FIL (ลูช)  ISU (สเกต)  FIS (สกี) 
ARISF (42) องค์กรที่รับรองโดยไอโอซี:  FAI (กีฬาทางอากาศ)  IFAF (อเมริกันฟุตบอล)  FIA (การแข่งรถ)  FIB (แบนดี้)  WBSC (เบสบอลและซอฟต์บอล)  FIPV (เปโลตาบาสก์)  WCBS (กีฬาบิลเลียด)  CMSB (boules)  WB (โบว์ลิ่ง)  WBF (บริดจ์)  ICU (เชียร์)  FIDE (หมากรุก)  UIAA (ปีนเขา)  ICC (คริกเกต)  WDSF (ลีลาศ)  FMJD (หมากฮอส)  IFF (ฟลอร์บอล)  WFDF (จานบิน)  WKF (คาราเต้)  IKF (คอร์ฟบอล)  ILSF (ช่วยชีวิต)  FIM (การแข่งจักรยานยนต์)  IFMA (มวยไทย)  INF (เนตบอล)  IOF (การนำทาง)  FIP (โปโล)  UIM (เรือเร็ว)  IRF (แร็กเกตบอล)  WS (กีฬาโรลเลอร์)  ISMF (สกีภูเขา)  IFSC (ปีนหน้าผา)  WSF (สควอช)  IFS (ซูโม่)  ISA (โต้คลื่น)  TWIF (ชักเย่อ)  CMAS (กีฬาใต้น้ำ)  FISU (กีฬามหาวิทยาลัย)  IWWF (สกีน้ำและเวกบอร์ด)  IWUF (วูซู) 
AIMS  (สมาชิกอิสระ ของกีฬาที่ได้รับ การยอมรับ) (20):  IAF (ไอกิโด)  IFBB (เพาะกาย)  ICSF (แคสติง)  WDF (ปาเป้า)  IDBF (เรือมังกร)  FMJD (หมากฮอส)  IFA (ฟิสต์บอล)  IGF (หมากล้อม)  IFI (สต็อกน้ำแข็ง)  JJIF (ยิวยิตสู)  FIK (เค็นโด)  WAKO (คิกบ็อกซิง)  FIL (ลาครอส)  WMF (มินิกอล์ฟ)  IPF (พาวเวอร์ลิฟติ้ง)  FIAS (แซมโบ)  FISav (ซาเวจ)  ISTAF (เซปักตะกร้อ)  ISFF (สุนัขลากเลื่อน)  ISTF (ซอฟท์เทนนิส)  CIPS (ตกปลา)  FITEQ (เทคบอล) 
สมาชิกสังเกตการณ์ ของ GAISF (13):  WAF (งัดข้อ)  WDA (ดอดจ์บอล)  FIFG (ฟุตกอล์ฟ)  IUKL (ยกเคตเทิลเบลล์)  IFP (โป๊กเกอร์)  IPSF (เต้นรูดเสา)  ITSF (ฟุตบอลโต๊ะ)  RLIF (รักบี้ลีก)  IPF (พาเดล) 
อื่น ๆ (22):  ARI (ออสเตรเลียนรูลส์ฟุตบอล)  IBA (บอดี้บอร์ด)  PBA (โบว์ล)  IBJJF (บราซิลเลียนยิวยิตสู)  IFBA (บรูมบอล)  WCF (โครเก)  IGAA (แกลิกฟุตบอลและเฮอร์ลิง)  IKF (กาบัดดี้)  IMMAF (ศิลปะการต่อสู้แบบผสม)  WMRA (วิ่งภูเขา)  IPSC (ยิงปืนรณยุทธ)  IQA (ควิดดิช)  IFMAR (รถบังคับวิทยุ)  IRF (โรเกน)  WSSF (วิ่งสโนว์ชู)  ISF (สกายรันนิ่ง)  WSSA (กีฬาสแต็ก)  ITPF (เต็นท์เพกกิ่ง)  FIT (ทัชฟุตบอล)  ITRA (วิ่งเทรล)  IAU (วิ่งอัลตรา) 
 คณะกรรมการโอลิมปิกสากล  สมาพันธ์เวิลด์เกมส์นานาชาติ  สมาคมสหพันธ์กีฬานานาชาติ
วัณโรคปอด

วัณโรคปอดพบได้บ่อยในผู้ที่มีภูมิต้านทานในร่างกายต่ำ (โดยเฉพาะคนไข้ติดเชื้อเอดส์) คนไข้เบาหวาน ตับแข็ง โรคไต ผู้ที่ติดยาเสพติด ดื่มเหล้าจัดหรือพบได้มากในบริเวณที่มีคนอยู่กันอย่างแออัด
วัณโรคปอด (Tuberculosis,tubercle bacillus เรียกสั้นๆ ว่า "ทีบี") เป็นโรคติดต่อที่เกิดจากเชื้อแบคทีเรีย(ประเภท acid-fast bacillus)ชื่อ ไมโครแบคทีเรียม ทูเบอร์คูโลซีส (Mycobacterium Tuberculosis) เชื้อตัวนี้สามารถก่อให้เกิดโรคได้กับอวัยวะทุกส่วนของร่างกาย มิใช่เฉพาะที่ปอดอย่างเดียว
การติดต่อ

การติดต่อของโรคมักจะรับเชื้อเข้าไปในปอดโดยตรงจากการหายใจ การไอ การจาม หรือการพูดคุยกับผู้ป่วยที่เป็นโรคนี้ ดังนั้นผู้ป่วยที่ไม่ได้รับการรักษาอย่างถูกวิธี นอกจากจะเป็นผลเสียต่อสุขภาพแล้ว ยังสามารถเพร่เชื้อไปสู่ผู้อื่นได้ ที่สำคัญการแพร่กระจายเชื้อมักจะเป็นไปอย่างรวดเร็ว เนื่องจากติดต่อได้ง่ายโดยระบบทางเดินหายใจ
อาการ

ใครที่มีอาการน่าสงสัยดังต่อไปนี้ ควรรีบไปพบแพทย์เพื่อตรวจสอบและวินิจฉัยโดยเร็ว อ่อนเพลีย เบื่ออาหาร น้ำหนักลด มีไข้ต่ำๆ ตอนบ่ายหรือเย็น ตกใจตื่น และเหงื่อออกท่วมตัวตอนกลางคืน งุนงง สับสน มีอาการเจ็บหน้าอก อาการไอเรื้อรังเกิน 3 สัปดาห์ หรือไอมีเสมหะปนเลือด
การรักษา

แพทย์จะทำการวินิจฉัยโรคจากการซักประวัติ ตรวจร่างกาย ส่งเอกซเรย์ปอด เก็บเสมหะตรวจและเพาะเชื้อ เผื่อดูผลตรวจยืนยันว่าเป็นโรคนี้หรือไม่
การรักษาในปัจจุบันมี่ความก้าวหน้าไปมาก วัณโรคปอดสามารถรักษาให้หายขาดได้ ด้วยยาที่มีประสิทธิภาพสูงโดยใช้เวลาเพียง 6 เดือนเท่านั้น ส่วนใหญ่หลังรักษาไปแล้ว 2 สัปดาห์ โอกาสแพร่เชื้อจะต่ำลงมากคนไข้สามารถทำงานได้ตามปกติ
หากมุ่งหวังผลการรักษาที่สมบูรณ์ คนไข้จะต้องรับประทานยาอย่างต่อเนื่องและสม่ำเสมอ ตามชนิดและขาดที่แพทย์สั่งจนครบ ปฏิบัติตามคำแนะนำของแพทย์อย่างเคร่งครัด มาเอกซเรย์และตรวจเสมหะตามกำหนดนัดของแพทย์
นอกจากการรับประทานยาแล้ว คนไข้ควรรับประทานอาหารที่มีประโยชน์ โดยเฉพาะเนื้อสัตว์ ไข่ นม ผลไม้ งดสิ่งเสพติดทุกชนิดและมาพบแพทย์ตามนัดหมายทุกครั้ง หรือเมื่อมีอาการผิดปกติ เช่น มีอาการผื่นคัน ตัวเหลือง ตาเหลือง (ซึ่งอาจเกิดเนื่องจากยาที่รับประทานอยู่)
คนไข้ควรระมัดระวังการแพร่เชื้อไปสู่ผู้อื่น เช่น การใช้ช้อนกลางในการรับประทานอาหาร ไอหรือจามใช้ผ้าเช็ดหน้าปิดปาก
การป้องกัน

รักษาสุขภาพให้แข็งแรง ออกกำลังกายสม่ำเสมอ ทานอาหารให้ครบ 5 หมู่ อาจจะตรวจร่างกายโดยการเอกซเรย์ปอดอย่างน้อยปีละครั้ง ถ้าพบว่าเป็นจะได้รักษาก่อนที่โรคจะลุกลาม
บรรณานุกรม

หนังสือพิมพ์สยามรัฐ
วิสุทธิ์ ชูวัฒนะ

| วิสุทธิ์ ชูวัฒนะ |
| --- | --- |
เกิด: นายวิรัตน์ ศรีนวลจันทร์
วิสุทธิ์ ชูวัฒนะ หรือ นายวิรัตน์ ศรีนวลจันทร์ ชาวจังหวัดสระแก้ว สถิติการชก 40 ครั้ง  ชนะ 28 (น็อค 16) แพ้ 12
เกียรติประวัติ

แชมป์ภาคฯรุ่นแบนตัมเวท
ชิง 7 เมษายน 2537 ชนะคะแนน อัสซา นูดิน ( อินโดนีเซีย) ที่ เวทีมวยราชดำเนิน
เสียแชมป์ 4 กุมภาพันธ์ 2538 แพ้คะแนน หลักหิน ซีพียิม ที่ ห้องส่ง ททบ. 5
สรุปเหรียญยูโรเปียนเกมส์ 2015

บทความหลัก: ยูโรเปียนเกมส์ 2015
| อันดับที่ | NOC | ทอง | เงิน | ทองแดง | รวม |
| --- | --- | --- | --- | --- | --- |
| 1 |  รัสเซีย | 79 | 40 | 45 | 164 |
| 2 |  อาเซอร์ไบจาน* | 21 | 15 | 20 | 56 |
| 3 |  สหราชอาณาจักร | 18 | 10 | 19 | 47 |
| 4 |  เยอรมนี | 16 | 17 | 33 | 66 |
| 5 |  ฝรั่งเศส | 12 | 13 | 18 | 43 |
| 6 |  อิตาลี | 10 | 26 | 11 | 47 |
| 7 |  เบลารุส | 10 | 11 | 22 | 43 |
| 8 |  ยูเครน | 8 | 14 | 24 | 46 |
| 9 |  เนเธอร์แลนด์ | 8 | 12 | 9 | 29 |
| 10 |  สเปน | 8 | 11 | 11 | 30 |
| 11 |  ฮังการี | 8 | 4 | 8 | 20 |
| 12 |  เซอร์เบีย | 8 | 4 | 3 | 15 |
| 13 |  สวิตเซอร์แลนด์ | 7 | 4 | 4 | 15 |
| 14 |  ตุรกี | 6 | 4 | 19 | 29 |
| 15 |  เบลเยียม | 4 | 4 | 3 | 11 |
| 16 |  เดนมาร์ก | 4 | 3 | 5 | 12 |
| 17 |  โรมาเนีย | 3 | 5 | 4 | 12 |
| 18 |  โปรตุเกส | 3 | 4 | 3 | 10 |
| 19 |  โปแลนด์ | 2 | 8 | 10 | 20 |
| 20 |  ออสเตรีย | 2 | 7 | 4 | 13 |
| 21 |  จอร์เจีย | 2 | 6 | 8 | 16 |
| 22 |  อิสราเอล | 2 | 4 | 6 | 12 |
| 23 |  สโลวาเกีย | 2 | 2 | 3 | 7 |
| 24 |  ลิทัวเนีย | 2 | 1 | 4 | 7 |
| 25 |  ไอร์แลนด์ | 2 | 1 | 3 | 6 |
| 26 |  โครเอเชีย | 1 | 4 | 6 | 11 |
| 27 |  บัลแกเรีย | 1 | 4 | 5 | 10 |
| 28 |  กรีซ | 1 | 4 | 4 | 9 |
| 29 |  สวีเดน | 1 | 3 | 3 | 7 |
| 30 |  สโลวีเนีย | 1 | 1 | 3 | 5 |
| 31 |  ลัตเวีย | 1 | 0 | 1 | 2 |
| 32 |  เช็กเกีย | 0 | 2 | 5 | 7 |
| =33 |  เอสโตเนีย | 0 | 1 | 2 | 3 |
| =33 |  มอลโดวา | 0 | 1 | 2 | 3 |
| 35 |  ซานมารีโน | 0 | 1 | 1 | 2 |
| =36 |  อาร์มีเนีย | 0 | 1 | 0 | 1 |
| =36 |  ไซปรัส | 0 | 1 | 0 | 1 |
| =38 |  มาซิโดเนียเหนือ | 0 | 0 | 2 | 2 |
| =38 |  นอร์เวย์ | 0 | 0 | 2 | 2 |
| =40 |  ฟินแลนด์ | 0 | 0 | 1 | 1 |
| =40 |  คอซอวอ | 0 | 0 | 1 | 1 |
| =40 |  มอนเตเนโกร | 0 | 0 | 1 | 1 |
| รวม | รวม | 253 | 253 | 338 | 844 |
*   ชาติเจ้าภาพ (อาเซอร์ไบจาน)
หม่อมราชวงศ์กุลปราโมทย์ จิรประวัติ

| หม่อมราชวงศ์กุลปราโมทย์ จิรประวัติ |
| --- | --- |
เกิด: หม่อมราชวงศ์กุลปราโมทย์ สวัสดิกุล 2 มิถุนายน พ.ศ. 2458
เสียชีวิต: 30 กรกฎาคม พ.ศ. 2528 (70 ปี)
คู่สมรส: พระเจ้าวรวงศ์เธอ พระองค์เจ้าเฉลิมพลฑิฆัมพร (2475-?; หย่า) หม่อมเจ้าขจรจิรพันธ์ จิรประวัติ (2482-2514)
บุตร: หม่อมเจ้าจามเทพี ยุคล หม่อมราชวงศ์สุรภี สวัสดิวัตน์
บิดามารดา: หม่อมเจ้าวิบูลย์สวัสดิ์วงศ์ สวัสดิกุล หม่อมเกื้อ สวัสดิกุล ณ อยุธยา
หม่อมราชวงศ์กุลปราโมทย์ จิรประวัติ (ราชสกุลเดิม สวัสดิกุล; 2 มิถุนายน พ.ศ. 2458 - 30 กรกฎาคม พ.ศ. 2528) เป็นหม่อมในหม่อมเจ้าขจรจิรพันธ์ จิรประวัติ และเป็นอดีตหม่อมในพระเจ้าวรวงศ์เธอ พระองค์เจ้าเฉลิมพลฑิฆัมพร
ประวัติ

หม่อมราชวงศ์กุลปราโมทย์ สวัสดิกุล เป็นธิดาในหม่อมเจ้าวิบูลย์สวัสดิ์วงศ์ สวัสดิกุล กับหม่อมเกื้อ สวัสดิกุล ณ อยุธยา (สกุลเดิม ณ ระนอง) เกิดเมื่อวันที่ 2 มิถุนายน พ.ศ. 2458
หม่อมราชวงศ์กุลปราโมทย์สมรสครั้งแรกกับพระเจ้าวรวงศ์เธอ พระองค์เจ้าเฉลิมพลฑิฆัมพร มีพระธิดาด้วยกันหนึ่งองค์ คือ
หม่อมเจ้าจามเทพี ยุคล (23 ธันวาคม พ.ศ. 2476 - 26 มกราคม พ.ศ. 2485)
ต่อมาได้หย่าขาดและสมรสใหม่กับหม่อมเจ้าขจรจิรพันธ์ จิรประวัติ เมื่อปี พ.ศ. 2482 มีธิดาด้วยกันหนึ่งคน คือ
หม่อมราชวงศ์สุรภี สมรสกับหม่อมราชวงศ์วุฒิสวัสดิ์ สวัสดิวัตน์ มีธิดาสองคน ได้แก่
หม่อมหลวงเสาวรส สวัสดิวัตน์
หม่อมหลวงกุลยา สวัสดิวัตน์
หม่อมราชวงศ์กุลปราโมทย์พำนักอยู่ที่วังของหม่อมเจ้าขจรจิรพันธ์ตราบจนถึงแก่กรรม เมื่อวันที่ 30 กรกฎาคม พ.ศ. 2528 สิริอายุ 70 ปี
วัดไทรน้อย (จังหวัดนนทบุรี)

| วัดไทรน้อย |
| --- | --- |

ชื่อสามัญ: วัดไทรน้อย, วัดสาลีมุนีภิรมย์
ที่ตั้ง: เลขที่ 40 หมู่ที่ 1 ซอยวัดไทรน้อย 2 ถนนบางกรวย-ไทรน้อย ตำบลไทรน้อย อำเภอไทรน้อย จังหวัดนนทบุรี 11150
ประเภท: วัดราษฎร์
นิกาย: มหานิกาย
เจ้าอาวาส: พระครูไพบูลย์อาทรกิจ (ประสาท อุปนนฺโท)
 สถานีย่อยพระพุทธศาสนา
วัดไทรน้อย เป็นวัดราษฎร์สังกัดคณะสงฆ์ฝ่ายมหานิกาย (เดิมสังกัดคณะสงฆ์ฝ่ายรามัญนิกาย) ตั้งอยู่ในชุมชนชาวไทยเชื้อสายมอญในท้องที่หมู่ที่ 1 บ้านไทรน้อย ตำบลไทรน้อย อำเภอไทรน้อย จังหวัดนนทบุรี ที่ดินตั้งวัดมีเนื้อที่ 15 ไร่ ที่ธรณีสงฆ์มีจำนวน 2 แปลง เนื้อที่ 56 ไร่ 3 งาน 72 ตารางวา บริเวณวัดยังมีตลาดน้ำวัดไทรน้อยซึ่งเปิดทุกวันเสาร์ วันอาทิตย์ และวันหยุดนักขัตฤกษ์
ประวัติ

วัดไทรน้อยเริ่มสร้างเมื่อ พ.ศ. 2437 โดยกลุ่มชาวมอญจากมหาชัย บ้านบางกระเจ้า บ้านไร่ และบ้านแพ้ว จังหวัดสมุทรสาคร ซึ่งเข้ามาจับจองที่ดินด้วยการหักร้างถางพงเพื่อทำนา นานวันเข้าก็กลายเป็นชุมชนชาวมอญ ต่อมาจึงได้สร้างวัดขึ้นเพื่อเป็นศูนย์รวมจิตใจของชุมชน ชาวบ้านได้ช่วยตัดต้นไม้ใหญ่ในพื้นที่มาเลื่อยทำเสา กระดาน และไม้สำหรับใช้สร้างที่พักสงฆ์ หลวงตาโจ๊กซึ่งเป็นพระมอญมาดำเนินการก่อสร้างจนเป็นวัดมีพระสงฆ์มาจำพรรษา หลวงตาโจ๊กจำพรรษาที่วัดนี้และช่วยเหลือในการก่อสร้างเสนาสนะและสิ่งก่อสร้างภายในวัดอยู่นานประมาณ 30 ปี เดิมมีชื่อวัดว่า วัดสาลีมุนีภิรมย์ หมายถึงบริเวณที่ตั้งวัดอุดมสมบูรณ์ด้วยพืชพันธุ์ธัญญาหาร
ในเวลาต่อมา ชาวบ้านได้นิมนต์พระอาจารย์เกร็บ จนฺทสิริ พระมอญจากวัดปรมัยยิกาวาส มาเป็นเจ้าอาวาสรูปแรกของวัด ในสมัยพระอธิการเผื่อน สิกขโร เจ้าอาวาสรูปที่ 2 ท่านร่วมกับนายพร ประสิทธิชัย กำนันตำบลไทรน้อยคนแรก และชาวบ้าน สร้างอุโบสถเป็นอาคารก่ออิฐถือปูนเพื่อให้พระสงฆ์ได้ทำสังฆกรรม จนกระทั่ง พ.ศ. 2495 ได้เปลี่ยนชื่อวัดเป็น "วัดไทรน้อย" ตามชื่อหมู่บ้าน เนื่องจากชื่อเดิมออกเสียงยากสำหรับชาวมอญสมัยนั้น วัดได้รับพระราชทานวิสุงคามสีมาเมื่อวันที่ 3 กันยายน พ.ศ. 2526
อาคารเสนาสนะ

พื้นที่ตั้งวัดเป็นที่ราบลุ่มอยู่ริมคลองพระพิมล ภายในวัดมีอาคารเสนาสนะต่าง ๆ ดังนี้ เขตพุทธาวาสประกอบด้วยอุโบสถกว้าง 20 เมตร ยาว 40 เมตร สร้างเมื่อ พ.ศ. 2499 ลักษณะคอนกรีตเสริมเหล็ก มีสภาพชำรุด วัดจึงดำเนินก่อสร้างอุโบสถหลังใหม่กว้าง 12 เมตร ยาว 33 เมตร บริเวณด้านหน้าอุโบสถมีเสาหงส์คู่สำหรับแขวนธงโน่(ธงตะขาบ)เพื่อถวายเป็นพุทธบูชา การมีเสาหงส์ตั้งอยู่บริเวณหน้าอุโบสถเป็นการแสดงออกถึงอัตลักษณ์ และคติการสร้างวัดของชาวไทยเชื้อสายมอญ ด้านหลังอุโบสถมีมหาเจดีย์มุนีภิรมย์ ซึ่งมีป้ายชื่อทำจากหินแกรนิต สลักชื่อมหาเจดีย์ทั้งภาษาไทยและภาษามอญ โดยรอบแผ่นหินแกรนิตที่สลักชื่อมหาเจดีย์ดังกล่าวประดับด้วยลวดลายปูนปั้นติดตั้งอยู่บนซุ้มประตูทางเข้าชั้น 2 ของมหาเจดีย์ เขตสังฆาวาสมีกุฏิสงฆ์จำนวน 7 หลัง ส่วนมากเป็นอาคารคอนกรีตเสริมเหล็ก 2 ชั้น หอสวดมนต์ ศาลาการเปรียญ ถาวรวัตถุอื่น ๆ ได้แก่ ศาลาท่าน้ำ ศาลาบำเพ็ญกุศล ฌาปนสถาน อาคารเรียนพระปริยัติธรรม และศาลแปจุโจ๊กหรือศาลหลวงปู่โจ๊กซึ่งเป็นศาลตะละทานประจำวัด เป็นต้น
สรีรวิทยาระบบกล้ามเนื้อ

สรีรวิทยากล้ามเนื้อ เป็นสาขาหนึ่งของวิชาสรีรวิทยาที่ว่าด้วยเรื่องของลักษณะ คุณสมบัติ การทำงานของกล้ามเนื้อ ในร่างกายของมนุษย์ จะมีกล้ามเนื้ออยู่ราว 600 มัด ซึ่งใช้ทำหน้าที่สำคัญในสิ่งมีชีวิต อย่างเช่น การเคลื่อนไหวร่างกาย การหายใจ การทรงตัว การย่อยอาหาร หมุนเวียนเลือด และการรักษาอุณหภูมิของร่างกาย เป็นต้น
โครงสร้างของกล้ามเนื้อ

กล้ามเนื้อแบ่งตามโครงสร้างและหน้าที่ได้เป็น 3 ชนิด คือ กล้ามเนื้อลาย กล้ามเนื้อเรียบ และกล้ามเนื้อหัวใจ
โครงสร้างของกล้ามเนื้อ > กล้ามเนื้อเรียบ

เป็นกล้ามเนื้อซึ่งไม่ลายตามขวาง พบในอวัยวะภายในซึ่งไม่อยู่ในอำนาจจิตใจ เช่น ผนังทางเดินอาหารตั้งแต่หลอดอาหารส่วนกลางไปจนถึงลำไส้ใหญ่เรียก เรคตัมผนังเส้นเลือด, ผนังมดลูกผนังกระเพาะปัสสาวะ, ม่านตา และกล้ามเนื้อโคนขา เป็นต้น
โครงสร้างของกล้ามเนื้อ > กล้ามเนื้อหัวใจ

มีลักษณะคล้ายกล้ามเนื้อลายแต่ไม่อยู่ในอำนาจจิตใจ โดยจะทำงานหดตัวเป็นจังหวะด้วยตัวเอง เซลล์กล้ามเนื้อหัวใจจะแยกเป็นแขนง ทำงานได้ตลอดเวลา จะสิ้นเมื่อหมดอายุไข
กลไกการหดตัวของกล้ามเนื้อ

ปัจจัยที่มีผลต่อกลไกการหดตัวของกล้ามเนื้อ
      จากการวิเคราะห์ผลหาปัจจัยที่มีผลต่อการทำงานของกล้ามเนื้อพบว่าประกอบด้วยปัจจัยดังนี้
1.motor nerve
2.สารสื่อประสาท acethylcholine
3.ตัวรับ
4.โซเดียม
5.ศักย์ไฟฟ้าเยื่อเซลล์
6.กระบวนการ depolarization
7.โปตัสเซียม
เป็นต้น
ส่วนประกอบทางเคมีของกล้ามเนื้อ

กล้ามเนื้อประกอบด้วยน้ำ 75% โปรตีน 20% ซึ่งส่วนใหญ่เป็นโปรตีนที่ช่วยในการหดตัวของ
	กล้ามเนื้อ คือ actin และ myosin อีก 5% เป็น carbohydrate, lipids, inorganic salt และพวก nonprotein nitrogen    ในสัตว์ต่างชนิดกัน และในกล้ามเนื้อต่างมักดันของสัตว์ชนิดเดียวกัน ส่วนประกอบ
	เหล่านี้จะต่างกัน  คาร์โบไฮเดรท  (Carbohydrate) ของกล้ามเนื้อจะอยู่ทั้งในรูปของ glycogen และglucose
การปรับตัวของกล้ามเนื้อลาย

ระยะของการหดตัวของกล้ามเนือ
ช่วงระยะการหดตัวของกล้ามเนื้อแบ่งออกได้เป็น 3 ระยะ คือ
1. ระยะเตรียมตัว (Latent period) เป็นระยะที่กล้ามเนื้อได้รับการกระตุ้นจากสิ่งเร้าและเตรียมพร้อมหดตัวตอบสนองต่อสิ่งเร้า ระยะนี้ใช้เวลาประมาณ 0.01 มิลลิวินาที
2. ระยะหดตัว (Period of contraction) เป็นระยะที่กล้ามเนื้อหดตัวต่อสนองต่อสิ่งเร้า ระยะนี้ใช้เวลาประมาณ 0.04 มิลลิวินาที
3. ระยะคลายตัว (Period of relaxation) เป็นระยะที่กล้ามเนื้อหย่อนหรือคลายตัวกลับสู่สภาพเดิม ระยะนี้ใช้เวลาประมาณ 0.05 มิลลิวินาที
ในการหดตัวครั้งหนึ่งของกล้ามเนื้อ (muscle twitch) อย่างสมบูรณ์จะประกอบด้วย 3 ระยะดังกล่าว ซึ่งใช้เวลาทั้งหมด 10 มิลลิวินาที
สรุปเหรียญพาราลิมปิกฤดูหนาว 2014

สรุปเหรียญพาราลิมปิกฤดูหนาว 2014 เป็นรายชื่อของจำนวนเหรียญประเภทต่าง ๆ ที่ชาติต่าง ๆ ที่เข้าร่วมพาราลิมปิกระหว่างการแข่งขันกีฬาพาราลิมปิกฤดูหนาว 2014 ในเมืองโซชี ประเทศรัสเซีย ตั้งแต่วันที่ 7-16 มีนาคม พ.ศ. 2557
*   เจ้าภาพ (รัสเซีย)
| อันดับที่ | NPC | ทอง | เงิน | ทองแดง | รวม |
| --- | --- | --- | --- | --- | --- |
| 1 |  รัสเซีย* | 30 | 28 | 22 | 80 |
| 2 |  เยอรมนี | 9 | 5 | 1 | 15 |
| 3 |  แคนาดา | 7 | 2 | 7 | 16 |
| 4 |  ยูเครน | 5 | 9 | 11 | 25 |
| 5 |  ฝรั่งเศส | 5 | 3 | 4 | 12 |
| 6 |  สโลวาเกีย | 3 | 2 | 2 | 7 |
| 7 |  ญี่ปุ่น | 3 | 1 | 2 | 6 |
| 8 |  สหรัฐ | 2 | 7 | 9 | 18 |
| 9 |  ออสเตรีย | 2 | 5 | 4 | 11 |
| 10 |  สหราชอาณาจักร | 1 | 3 | 2 | 6  |
| 11 |  นอร์เวย์ | 1 | 2 | 1 | 4 |
| 11 |  สวีเดน | 1 | 2 | 1 | 4 |
| 13 |  สเปน | 1 | 1 | 1 | 3 |
| 14 |  เนเธอร์แลนด์ | 1 | 0 | 0 | 1 |
| 14 |  สวิตเซอร์แลนด์ | 1 | 0 | 0 | 1 |
| 16 |  ฟินแลนด์ | 0 | 1 | 0 | 1 |
| 16 |  นิวซีแลนด์ | 0 | 1 | 0 | 1 |
| 18 |  เบลารุส | 0 | 0 | 3 | 3 |
| 19 |  ออสเตรเลีย | 0 | 0 | 2 | 2  |
| รวม | รวม | 72 | 72 | 72 | 216 |
ดูเพิ่ม

สรุปเหรียญโอลิมปิกฤดูหนาว 2014
สรุปเหรียญพาราลิมปิกฤดูหนาว 2010

สรุปเหรียญพาราลิมปิกฤดูหนาว 2010 เป็นรายชื่อของจำนวนเหรียญประเภทต่าง ๆ ที่ชาติต่าง ๆ ที่เข้าร่วมพาราลิมปิกระหว่างการแข่งขันกีฬาพาราลิมปิกฤดูหนาว 2010 ในเมืองแวนคูเวอร์ ประเทศแคนาดา ตั้งแต่วันที่ 12-21 มีนาคม พ.ศ. 2553
เจ้าภาพ (แคนาดา)
| อันดับที่ | ประเทศ | ทอง | เงิน | ทองแดง | รวม |
| --- | --- | --- | --- | --- | --- |
| 1 |  เยอรมนี | 13 | 5 | 6 | 24 |
| 2 |  รัสเซีย | 12 | 16 | 10 | 38 |
| 3 |  แคนาดา | 10 | 5 | 4 | 19 |
| 4 |  สโลวาเกีย | 6 | 2 | 3 | 11 |
| 5 |  ยูเครน | 5 | 8 | 6 | 19 |
| 6 |  สหรัฐ | 4 | 5 | 4 | 13 |
| 7 |  ออสเตรีย | 3 | 4 | 4 | 11 |
| 8 |  ญี่ปุ่น | 3 | 3 | 5 | 11 |
| 9 |  เบลารุส | 2 | 0 | 7 | 9 |
| 10 |  ฝรั่งเศส | 1 | 4 | 1 | 6 |
| 11 |  อิตาลี | 1 | 3 | 3 | 7 |
| 12 |  นอร์เวย์ | 1 | 3 | 2 | 6 |
| 13 |  สเปน | 1 | 2 | 0 | 3 |
| 13 |  สวิตเซอร์แลนด์ | 1 | 2 | 0 | 3 |
| 15 |  นิวซีแลนด์ | 1 | 0 | 0 | 1 |
| 16 |  ออสเตรเลีย | 0 | 1 | 3 | 4 |
| 17 |  ฟินแลนด์ | 0 | 1 | 1 | 2 |
| 18 |  เกาหลีใต้ | 0 | 1 | 0 | 1 |
| 19 |  สวีเดน | 0 | 0 | 2 | 2 |
| 20 |  เช็กเกีย | 0 | 0 | 1 | 1 |
| 20 |  โปแลนด์ | 0 | 0 | 1 | 1 |
| รวม (44 ชาติ) | รวม (44 ชาติ) | 64 | 65 | 63 | 192 |
ดูเพิ่ม

สรุปเหรียญโอลิมปิกฤดูหนาว 2010
ศาลทหาร (ประเทศไทย)

| ราชอาณาจักรไทย ศาลทหาร |
| --- | --- |
Military Court
ตราสัญลักษณ์ศาลทหาร
th
สถาปนา: จุลศักราช 796
อำนาจศาล: ประเทศไทย
ที่ตั้ง: อาคารเทิดราชา สำนักงานปลัดกระทรวงกลาโหม (พื้นที่ศรีสมาน) ตำบลบ้านใหม่ อำเภอปากเกร็ด จังหวัดนนทบุรี 11120
พิกัด: 13°56′07″N 100°32′54″E﻿ / ﻿13.935169920375532°N 100.54821146680679°E﻿ / 13.935169920375532; 100.54821146680679
เว็บไซต์: https://jag.mod.go.th/
เจ้ากรมพระธรรมนูญ
ปัจจุบัน: พลเอก พิสิษฐ์ นพเมือง
ตั้งแต่: 30 สิงหาคม พ.ศ. 2566
หัวหน้าสำนักตุลาการทหาร และ ตุลาการพระธรรมนูญหัวหน้าศาลทหารสูงสุด
ปัจจุบัน: พลโท อรรถพล แผ้วพาลชน
ตั้งแต่: 10 มีนาคม พ.ศ. 2566
ศาลทหาร ได้มีขึ้นเป็นของคู่กันมาตั้งแต่มีการทหารไว้ป้องกันประเทศ จากหลักฐานทางประวัติศาสตร์ระบบศาลทหารไทยปรากฏตามกฎหมายลักษณะขบฎศึก จุลศักราช 796 ในสมัยกรุงรัตนโกสินทร์ตั้งแต่รัชกาลที่ 1 ถึงรัชกาลที่ 5 มีศาลกลาโหม ชำระความที่เกี่ยวกับทหารและยังชำระความพลเรือนด้วย ทั้งนี้ เนื่องจากสมุหพระกลาโหมนั้นมิได้มีเพียงอำนาจหน้าที่เฉพาะการบังคับบัญชาทหารบก ทหารเรือ เท่านั้น แต่ยังมีหน้าที่จัดการปกครองหัวเมืองฝ่ายใต้ด้วย ศาลที่ขึ้นอยู่ในกระทรวงกลาโหมมีทั้งศาลที่ตั้งอยู่ในกรุงเทพ และศาลในหัวเมืองฝ่ายใต้ด้วย ศาลกลาโหมจึงมีลักษณะเป็นทั้งศาลทหารและศาลพลเรือน
พ.ศ. 2434 พระบาทสมเด็จพระจุลจอมเกล้าเจ้าอยู่หัวได้ทรงพระกรุณาโปรดเกล้า ฯ ให้ปรับปรุงในเรื่องการศาลทั้งหมด โดยให้ตั้งกระทรวงยุติธรรมขึ้น และรวบรวมศาลซึ่งกระจัดกระจายสังกัดอยู่ในกระทรวง ทบวง กรม ต่าง ๆ เข้ามาสังกัดกระทรวงยุติธรรมจนหมดสิ้นทุกศาล ยกเว้นแต่เพียงศาลทหารเพียงศาลเดียวที่ยังคงให้สังกัดกระทรวงกลาโหมอยู่ตามเดิม ศาลในประเทศไทยจึงแบ่งได้เป็นศาลกระทรวงยุติธรรมกับศาลทหารนับแต่นั้นมา
ประเภทของศาลทหาร

ศาลทหารสามารถแบ่งได้เป็น 3 ประเภท คือ
ศาลทหารในเวลาปกติ
ศาลทหารในเวลาไม่ปกติ
ศาลอาญาศึก
คดีที่อยู่ในอำนาจศาลทหาร

ศาลทหาร มีอำนาจ พิจารณาพิพากษาลงโทษผู้กระทำความผิดอาญาซึ่งเป็นบุคคลที่อยู่ในอำนาจศาลทหารในขณะกระทำผิด สั่งลงโทษบุคคลใดๆ ที่กระทำผิดฐานและละเมิดอำนาจศาล นอกจากนี้ยังกำหนดให้มีอำนาจในการพิจารณาคดีอย่างอื่นได้อีกตามที่จะมีกฎหมายบัญญัติเพิ่มเติม ที่เคยมีมาแล้วเช่น ความผิดฐานกระทำการอันเป็นคอมมิวนิสต์ เป็นต้น สำหรับอำนาจในการรับฟ้องคดีของศาลทหารแบ่งได้ดังนี้ ศาลจังหวัดทหารจะรับฟ้องคดีที่จำเลยมีชั้นยศเป็นนายทหารประทวน ศาลมณฑลทหารจะรับฟ้องคดีที่จำเลยมีชั้นยศตั้งแต่ชั้นประทวนจนถึงชั้นยศสัญญาบัตรแต่ไม่เกินพันเอก ส่วนศาลทหารกรุงเทพจะรับฟ้องได้หมดทุกชั้นยศ นอกจากนี้ชั้นยศจำเลยมีผลต่อการแต่งตั้งองค์คณะตุลาการที่จะพิจารณาคดีด้วย โดยองค์คณะตุลาการที่จะแต่งตั้งนั้นอย่างน้อยต้องมีผู้ที่มียศเท่ากันหรือสูงกว่าจำเลย
โดยการรัฐประหาร พ.ศ. 2557 ได้มีประกาศคณะรักษาความสงบแห่งชาติ ได้ระบุไว้ว่าความผิดที่ต้องขึ้นศาลทหารมี 4 ประเภท คือ 1.ความผิดตามมาตรา 112 2.ความผิดตาม พ.ร.บ.อาวุธ 3.ความผิดฐานขัดคำสั่ง คสช. และ 4.ความผิดด้านความมั่นคง
คดีที่ไม่อยู่ในอำนาจศาลทหาร

แยกเป็น 4 ประเภท คือ
ประเภทแรก ได้แก่คดีที่บุคคลที่อยู่ในอำนาจศาลทหารกับบุคคลที่ไม่อยู่ในอำนาจศาลทหารกระทำผิดด้วยกัน
ประเภทที่สอง ได้แก่คดีที่เกี่ยวพันกับคดีที่อยู่ในอำนาจศาลพลเรือน
ประเภทที่สาม ได้แก่คดีที่ต้องดำเนินในศาลเยาวชนและครอบครัว เนื่องจากอายุของผู้กระทำความผิด ซึ่งคงจะมีแต่เฉพาะนักเรียนทหาร
ประเภทที่สี่ ได้แก่คดีที่ศาลทหารเห็นว่าไม่อยู่ในอำนาจศาลทหาร คดีประเภทนี้คงจะต้องประกอบด้วยหลักเกณฑ์ 2 ประการ ประการแรก คือ ได้มีการฟ้องคดียังศาลทหารแล้ว ประการที่สอง คือ เป็นคดีที่ไม่เข้าหลักเกณฑ์ในสามประเภทแรก
บุคคลที่อยู่ในอำนาจศาลทหาร

กลุ่มที่หนึ่ง คือทหาร แบ่งเป็น 2 ประเภท คือ
ทหารประจำการ: ผู้ที่ยึดเอาการรับราชการทหารเป็นอาชีพ ซึ่งมีทั้งชั้นสัญญาบัตร ชั้นประทวน และทหารที่ไม่มียศที่เรียกว่าพลทหารอาสาสมัคร
ทหารกองประจำการ คือทหารเกณฑ์หรือทหารที่สมัครเข้ากองประจำการเพราะกฎหมายบังคับให้ต้องเป็นทหาร
กลุ่มที่สอง: นักเรียนทหาร หมายถึง นักเรียนทหารที่กำหนดขึ้นโดยกระทรวงกลาโหม เช่น นักเรียนนายร้อย นักเรียนแพทย์ทหาร นักเรียนนายเรือ นักเรียนนายเรืออากาศ นักเรียนเตรียมทหาร และต้องมีอายุเกินสิบแปดปีบริบูรณ์
กลุ่มที่สาม : คือผู้มิใช่ทหาร แบ่งเป็น 3 ประเภท คือ
บุคคลที่เป็นข้าราชการกลาโหมพลเรือน เป็นลูกจ้างในสังกัดกระทรวงกลาโหม เมื่อกระทำความผิดต่อหน้าที่ราชการโดยมาจำกัดพื้นที่ หรือความผิดอาญาอื่นโดยจำกัดพื้นที่เฉพาะในบริเวณที่ตั้งหน่วยทหาร
บุคคลที่อยู่ในความควบคุมของเจ้าหน้าที่ฝ่ายทหารโดยชอบด้วยกฎหมาย เช่น พยานที่ถูกศาลทหารออกหมายจับมาเพื่อเบิกความ
บุคคลที่เป็นเชลยศึกหรือชนชาติศัตรูในช่วงเวลาที่มีศึกสงคราม
การแต่งตั้งตุลาการ

ตุลาการศาลทหารสูงสุด และตุลาการศาลทหารกลาง ให้นำความกราบบังคมทูลเพื่อทรงพระกรุณาโปรดเกล้า ฯ แต่งตั้งและถอดถอน
ตุลาการศาลทหารชั้นต้น และศาลประจำหน่วยทหาร พระมหากษัตริย์ทรงมอบพระราชอำนาจแก่ผู้บังคับบัญชาทหาร และรัฐมนตรีว่าการกระทรวงกลาโหม เป็นผู้แต่งตั้งและถอดถอน
ตุลาการในศาลทหารชั้นต้น  ผู้มีอำนาจบังคับบัญชาจังหวัดทหาร เป็นผู้มีอำนาจแต่งตั้งตุลาการศาลจังหวัดทหาร ผู้มีอำนาจบังคับบัญชามณฑลทหาร เป็นผู้มีอำนาจแต่งตั้งตุลาการศาลมณฑลทหาร ผู้มีอำนาจบังคับบัญชาหน่วยทหาร เป็นผู้มีอำนาจแต่งตั้งตุลาการศาลประจำหน่วยทหารและรัฐมนตรีว่าการกระทรวงกลาโหม เป็นผู้มีอำนาจแต่งตั้งตุลาการศาลทหารกรุงเทพ
แหล่งข้อมูลอื่น

ระบบยุติธรรมทหาร เก็บถาวร 2016-05-24 ที่ เวย์แบ็กแมชชีน จาก เรืออากาศเอก พงศธร สัตย์เจริญ, 2547
Q&A 10 เรื่องน่ารู้เกี่ยวกับศาลทหาร โดยโครงการอินเทอร์เน็ตเพื่อกฎหมายประชาชน (iLaw)
สาบานว่าพูดจริง To Tell the Truth

| สาบานว่าพูดจริง To Tell the Truth |
| --- | --- |
ประเภท: เกมโชว์ควิซโชว์
สร้างโดย: Bob Stewart
พัฒนาโดย: มีมิติ
เสนอโดย: สัญญา คุณากร (พ.ศ. 2559 - พ.ศ. 2560)
ประเทศแหล่งกำเนิด: ไทย
ภาษาต้นฉบับ: ไทย
จำนวนตอน: 90 เทป
การผลิต
ความยาวตอน: 1 ชั่วโมง (พ.ศ. 2559 - พ.ศ. 2560)
บริษัทผู้ผลิต: FremantleMedia / RTL Group
ออกอากาศ
เครือข่าย: ช่องวัน 31 (พ.ศ. 2559 - พ.ศ. 2560)
ออกอากาศ: 30 พฤษภาคม พ.ศ. 2559 – 23 ธันวาคม พ.ศ. 2560
สาบานว่าพูดจริง เป็นรายการโทรทัศน์ประเภทเกมโชว์แนววาไรตี้ควิซโชว์ โดยมีรูปแบบรายการต้นฉบับมาจากรายการ To Tell the Truth ในสหรัฐ ออกอากาศครั้งแรกเมื่อวันที่ 30 พฤษภาคม พ.ศ. 2559 จนถึงปัจจุบัน ทุกวันจันทร์ถึงพฤหัสบดี เวลา 18.20 - 18.40 น. และวันศุกร์ เวลา 18.15 - 18.45 น. ทางช่องวัน 31
ระยะเวลาในการออกอากาศ

| สถานีโทรทัศน์ที่ออกอากาศ | วัน | เวลา | ช่วงระหว่าง |
| --- | --- | --- | --- |
| สถานีโทรทัศน์ช่องวัน | ทุกวันจันทร์ - ศุกร์ | 18.20 น. - 18.40 น. | 30 พฤษภาคม 2559 - 13 ตุลาคม 2559 |
| สถานีโทรทัศน์ช่องวัน | ทุกวันเสาร์ | 16.00 น. - 17.00 น.   17.00 น. - 18.00 น. | 10 กันยายน 2559 - 8 ตุลาคม 2559 |
| สถานีโทรทัศน์ช่องวัน | ทุกวันเสาร์ - อาทิตย์ | 11.00 น. - 12.00 น. | 19 พฤศจิกายน 2559 - 13 สิงหาคม 2560   (เฉพาะวันที่ 15 - 16 เมษายน 2560 งดออกอากาศ) |
| สถานีโทรทัศน์ช่องวัน | ทุกวันเสาร์ | 10.00 น. - 11.00 น. | 19 สิงหาคม 2560 - 30 กันยายน 2560 |
| สถานีโทรทัศน์ช่องวัน | ทุกวันเสาร์ | 17.00 น. - 18.00 น. | 4 พฤศจิกายน 2560 - 23 ธันวาคม 2560 |
รูปแบบรายการ

ในแต่ละเทปจะมีผู้ร่วมรายการ 3 ท่านและนักสืบ 4 ท่าน โดยในช่วงแนะนำตัว ทั้ง 3 ท่านจะแนะนำตัวว่าเป็นโจทย์ไว้ โดยมีเพียง 1 ท่านที่เป็นโจทย์ จากนั้นพิธีกรจะอ่านประวัติย่อของโจทย์ โดยในประวัตินั้นจะเป็นเรื่องจริง จากนั้นนักสืบจะสามารถถามผู้ร่วมรายการทั้ง 3 ท่านได้ทีละคน (ในกรณีที่นักสืบท่านใดท่านหนึ่ง มีความรู้จักผู้ร่วมรายการที่เป็นโจทย์ นักสืบท่านนั้น สามารถถอนตัวในข้อนั้นๆได้) โดยสามารถถามได้จนกว่าระฆังหมดเวลาจะดัง โดยผู้ร่วมรายการทั้ง 2 ท่านสามารถโกหกได้ แต่ผู้ร่วมรายการที่เป็นโจทย์จะต้องพูดความจริงเท่านั้น (เนื่องจากว่าเขาหรือเธอท่านนั้นได้ "สาบานว่าพูดจริง" ไว้แล้วจากประวัติ) จากนั้นนักสืบจะต้องทายว่าผู้ร่วมรายการท่านไหนเป็นโจทย์โดยที่ไม่สามารถปรึกษานักสืบท่านอื่นได้ จากนั้นพิธีกรจะบอกให้ผู้ร่วมรายการที่เป็นโจทย์ยืนขึ้น และเปิดเผยตัวเอง และผู้ร่วมรายการท่านอื่นจะแนะนำตัวเอง และพูดคุยกัน เป็นอันเสร็จสิ้น